ZAVOD ZA HITNU MEDICINU
LIČKO-SENJSKE ŽUPANIJE
KLASA: 400-02/26-01/01
URBROJ: 2125-76-26-01
Gospić, 15. lipnja 2026.							







Temeljem članka 215. stavka 6. Pravilnika o proračunskom računovodstvu i računskom planu („Narodne novine, br. 158/23 i 154/24) i čl. 21. Statuta Zavoda za hitnu medicinu Ličko-senjske županije (KLASA: 007-06/23-01/05, URBROJ: 2125/76-05-23-02 od 6. listopada 2023. godine), Upravno vijeće Zavoda, na 75. sjednici održanoj 15. lipnja 2026. godine, na prijedlog ravnateljice, donijelo je 

ODLUKU O RASPODJELI REZULTATA ZA 2025. GODINU

I.
Zavod za hitnu medicinu Ličko-senjske županije je na dan 31.12.2025. godine iskazao višak prihoda poslovanja na računu 92211 u iznosu 1.370.529,82 EUR, višak prihoda od nefinancijske imovine u iznosu 962.410,77 EUR na računu 92212 i manjak primitaka od financijske imovine na računu 92223 u iznosu od 7.046,00 EUR. Ukupni višak prihoda na računu 922 iznosi 2.325.894,59 EUR.
II.
Višak prihoda prema izvorima financiranja odnosi se na višak namjenskih prihoda (prihoda za posebne namjene) 2.274.649,89 EUR, vlastitih prihoda 108.914,59 EUR i manjak prihoda od bespovratnih sredstava mehanizma za oporavak i otpornost u iznosu od 50.623,89 EUR.

III.
Manjak primitaka od financijske imovine od 7.046,00 EUR rezultat je davanja jamstava u postupcima javne nabave i bit će pokriven povratom jamstva po isteku Ugovora u 2026. godini.

IV.
Višak prihoda poslovanja od 1.370.529,82 EUR čini višak namjenskih prihoda (prihoda za posebne namjene) u iznosu od 1.261.615,23 EUR i vlastitih prihoda od 108.914,59 EUR te će se koristiti za nabavu nove nefinancijske imovine kako slijedi:

· 100.000,00 EUR vlastitih prihoda za nabavu novih vozila hitne medicinske pomoći i sanitetskog prijevoza,
· 892.000,00 EUR namjenskih prihoda za nabavu novih vozila hitne medicinske pomoći i sanitetskog prijevoza. 
Zadužuje se višak prihoda poslovanja na računu 92211, a odobrava višak prihoda od nefinancijske imovine na računu 92212 za navedene iznose.
V.
Preostali višak prihoda poslovanja rasporedit će se na rashode poslovanja izmjenama i dopunama Financijskog plana Zavoda za hitnu medicinu Ličko-senjske županije.

VI.
Ova Odluka stupa na snagu danom donošenja, a bit će dostavljena Ličko-senjskoj županiji radi ishodovanja suglasnosti.
VII. 
Zadužuje se Služba za ekonomsko-financijske i računovodstvene poslove za knjigovodstveno evidentiranje temeljem ove Odluke s danom ishodovanja suglasnosti Ličko-senjske županije. 

 O b r a z l o ž e nj e
			Odredbom članka 215. stavka 6. Pravilnika o proračunskom računovodstvu i računskom planu propisano je da se saldo na kraju godine na podskupini 922 Rezultat - višak/manjak utvrđuje  prebijanjem računa viškova i manjkova po istovrsnim kategorijama i izvorima financiranja na razini osnovnog računa. Stanja utvrđena na osnovnim računima podskupine 922 Rezultat - višak/manjak i iskazana u financijskim izvještajima za proračunsku godinu raspodjeljuju se u sljedećoj proračunskoj godini u skladu s Odlukom o raspodjeli rezultata i uz pridržavanje ograničenja u skladu s propisima iz područja proračuna.
Zavod za hitnu medicinu Ličko-senjske županije je izradio i predao financijske izvještaje za 2025. godinu u obliku  i rokovima propisanim Pravilnikom o financijskom izvještavanju u proračunskom računovodstvu. Kao financijski rezultat poslovanja na dan 31.12.2025. godine utvrđen je višak prihoda poslovanja na računu 92211 u iznosu 1.370.529,82 EUR, višak prihoda od nefinancijske imovine u iznosu 962.410,77 EUR na računu 92212 i manjak primitaka od financijske imovine na računu 92223 u iznosu od 7.046,00 EUR te je ukupno utvrđeni rezultat poslovanja  višak prihoda u iznosu od 2.325.894,59 EUR.
U početno stanje 2026. godine prenijeto je 962.410,77 EUR viška prihoda od nefinancijske imovine jer u 2025. godini nisu isporučena sva vozila sanitetskog prijevoza i ostala oprema, sukladno Odluci o raspodjeli rezultata 2024. g. te su ista isporučena u 2026. godini.
Ovim prijedlogom Odluke o raspodjeli rezultata poslovanja za 2025. godinu utvrđuje se financijski rezultat, raspodjela rezultata poslovanja, struktura financijskog rezultata, raspored viška prihoda i njegovo planiranje u I. izmjenama i dopunama financijskog plana Zavoda za 2026. godinu.
S obzirom na dotrajalost vozila za obavljanje djelatnosti, planirana je nabava nefinancijske imovine te se raspodjeljuje višak prihoda kako je navedeno u samoj Odluci. 

              PREDSJEDNICA
                                                                                                               Tomislava Jurković, mag. act. soc. 
